open-index/open-wikipedia-markdown huggingface dataset:
Επιστροφή στο Μέλλον

Το **Επιστροφή στο Μέλλον** () είναι κωμική ταινία επιστημονικής φαντασίας. Προβλήθηκε για πρώτη φορά στις ΗΠΑ στις 3 Ιουλίου 1985. Πρόκειται για το πρώτο κομμάτι της ομώνυμης τριλογίας. Πρωταγωνιστούν ο Μάικλ Τζ. Φοξ και ο Κρίστοφερ Λόιντ.

Το 2007 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

## Υπόθεση
Ο Μάρτι Μακ Φλάι (Μάικλ Τζέι Φοξ) είναι ένας 17χρονος μαθητής που ζει στο Hill Valley της Καλιφόρνια. Το πρωί της 25ης Οκτωβρίου 1985, ο φίλος του, καθηγητής Έμετ Μπράουν (αναφέρεται ως "Ντοκ", το ρόλο υποδύεται ο Κρίστοφερ Λόιντ) τον καλεί να βρεθεί στις 1:15 τα ξημερώματα στο εμπορικό κέντρο (Twin Pines Mall). Την ίδια μέρα, κατά την επιστροφή του από το σχολείο, βρίσκει το αυτοκίνητο του πατέρα του τρακαρισμένο, καταστρέφοντας τα σχέδια του να περάσει το σαββατοκύριακο με την κοπέλα του Τζένιφερ (Claudia Wells).Το αυτοκίνητο το τράκαρε ο νταής προϊστάμενος του πατέρα του Μάρτι, Μπιφ Τάνεν (Τόμας
Εφ Γουίλσον), ο οποίος θα σταθεί πολλές φορές εμπόδιο στις περιπέτειες του Μάρτι και του Ντοκ....

## Δείτε επίσης

* Κατάλογος των καλύτερων ταινιών

## Παραπομπές



Κατηγορία:Αμερικανικές ταινίες της δεκαετίας 1980
Κατηγορία:Ταινίες παραγωγής Universal Pictures
Κατηγορία:Ταινίες παραγωγής Amblin Entertainment
Κατηγορία:Ταινίες του 1985
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες σε σκηνοθεσία Ρόμπερτ Ζεμέκις
Κατηγορία:Ταινίες γυρισμένες στο Λος Άντζελες
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Αμερικανικές εφηβικές κωμικές ταινίες
Κατηγορία:Ταινίες με μουσική σύνθεση Άλαν Σιλβέστρι
Ναυμαχία του Νοτίου

Η **ναυμαχία του Νοτίου** πραγματοποιήθηκε το 407 π.Χ. στην Έφεσο, ανάμεσα στους Αθηναίους και τους Σπαρτιάτες στο πλαίσιο του Πελοποννησιακού πολέμου.

## Προοίμιο
Το 407 π.Χ., ο Λύσανδρος διορίστηκε νέος ναύαρχος της Σπάρτης και ανέλαβε να επαυξήσει το σπαρτιατικό στόλο από 70 σε 90 πλοία. Παράλληλα συνήψε διπλωματικές σχέσεις με τον Πέρση Κύρο το νεότερο. Η βάση του σπαρτιατικού στόλου ήταν κοντά στην Έφεσο, στην περιοχή του Νοτίου. Μόλις το έμαθε ο Αλκιβιάδης πως ο σπαρτιατικός στόλος ήταν στο Νότιο έσπευσε να τον συναντήσει. Άφησε 80 πλοία στο Νότιο, αλλά έφυγε για να βοηθήσει τους συμπολίτες του στην πολιορκία της Φωκαίας. Ως αντικαταστάτη του άφησε τον Αντίοχο, ο οποίος παράκουσε τις συμβουλές του Αλκιβιάδη και ετοιμάστηκε για ναυμαχία με τους Σπαρτιάτες.

## Η ναυμαχία
Ο Αντίοχος επιτέθηκε με 10 τριήρεις εναντίον των Σπαρτιατών, ο Λύσανδρος όμως συγκράτησε την επίθεση του Αντίοχου. Ο Λύσανδρος εξαπέλυσε με τη σειρά του επίθεση και κατάφερε να αιχμαλωτίσει 20 πλοία και να σκοτώσει τον Αντίοχο. Οι Σπαρτιάτες κέρδισαν μια απρόσμενη νίκη, ενώ ο αθηναϊκός στόλος κατευθύνθηκε στο Νότιο για να ανασυνταχθεί.

## Μετά τη ναυμαχία
Μόλις έμαθε τα νέα της ήττας ο Αλκιβιάδης, εγκατέλειψε την πολιορκία της Φωκαίας και κατευθύνθηκε στο Νότιο. Όλο το βάρος της ήττας έπεσε στον Αλκιβιάδη, γεγονός που σηματοδότησε το τέλος της πολιτικής του ζωής στην Αθήνα.

## Πηγές
* Ντόναλντ Κέηγκαν, Ο Πελοποννησιακός Πόλεμος (Penguin Books, 2003)

Νοτιο
Νοτιο
Νοτιο
Νοτιο
Νοτιο
406 π.Χ.
Παγώνδας

Ο **Παγώνδας** ήταν στρατηγός της Βοιωτικής Συμμαχίας, που εκλέχθηκε κατά την περίοδο του Πελοποννησιακού πολέμου Βοιωτάρχης. Είναι γνωστός από τη νίκη του στη μάχη ενάντια στους Αθηναίους στο Δήλιο της Βοιωτίας που με το βάθος των 50 ανδρών της θηβαϊκής φάλαγγας κατέστρεψε τους Αθηναίους και σκότωσε τον αρχηγό τους, τον Ιπποκράτη.

Από τον Πίνδαρο αναφέρεται ότι καταγόταν από οικογένεια ευγενών της Θήβας, γιος του Αιολίδα, ενώ λίγα είναι γνωστά για τη ζωή του πέρα από μια μικρή αναφορά του Θουκυδίδη, καθώς και την αναφορά του ιστορικού στο λόγο που απηύθυνε ο Παγώνδας στο στράτευμά του:

## Παραπομπές


Κατηγορία:Αρχαίοι Έλληνες στρατηγοί
Κατηγορία:Πρωταγωνιστές του Πελοποννησιακού Πολέμου
Κατηγορία:Αρχαίοι Βοιωτοί
Σουλάρι Αρκαδίας

Το **Σουλάρι** είναι οικισμός της Αρκαδίας στον Δήμο Μεγαλόπολης, κτισμένο στους πρόποδες του Ταΰγετου σε υψόμετρο 540 μέτρων. Βρίσκεται μεταξύ Λεονταρίου και Βουτσαρά στον επαρχιακό δρόμο Λεονταρίου - Σπάρτης. Διοικητικά ανήκει στον Δήμο Φαλαισίας. 

Κοντά του είναι το χωριό Φαλαισία και η Μονή Μπούρα. Κατά την απογραφή του 1991 απογράφησαν 61 κάτοικοι, ενώ στην απογραφή του 2001 απογράφησαν 109.

## Τοποθεσία
Το χωριό βρίσκεται στην κοιλάδα του Αλφειού, κοντά στις πηγές του ποταμού Θειούντα, γνωστού σήμερα ως Κουτουφαρίνα, παραποτάμου του Αλφειού.

## Ονομασία
Το όνομα του χωριού προέρχεται από την τουρκική λέξη *sular*, που σημαίνει νερά, καθώς το χωριό βρίσκεται κοντά στα νερά των πηγών του Κεφαλόβρυσου και της Κολοκύθας.

## Ιστορία
Αρχικά πρέπει να αποτελούσε περιφέρεια χωριών, σύμφωνα με τα βενετικά αρχεία. Ένα από τα χωριά της περιφέρειας ταυτίζεται με το σημερινό Σουλάρι.

Με το όνομα αυτό, το χωριό εμφανίζεται για πρώτη φορά κατά τον Κρητικό Πόλεμο Τούρκων και Ενετών (1658-1669 για τον έλεγχο της Μεσογείου, συμμετέχοντας στις επαναστάσεις των Ενετών στο βόρειο Ταΰγετο. Ωστόσο, το Σουλάρι και τα άλλα χωριά που επαναστάτησαν παρέμειναν υπό τουρκικό ζυγό. 

Κατά την επανάσταση του 1821 φαίνεται στα αρχεία του κράτους ότι το Σουλάρι συμμετείχε στον αγώνα με τους: Παναγιώτη Μπαρουτά, Αθανάσιο Κουμπαρόπουλο και Νικόλαο Σακούλα κ.ά. 

Στην τοποθεσία Παλαιό Σουλάρι βρισκόταν ο αρχαίος αγροτικός οικισμός της Παλιοδραμπάλας, από όπου περνούσε ο οδικός άξονας της ανατολικής Φαλαισίας, που οδηγούσε από την Μεσσηνία προς το Ορεσθάσιο. Γειτονικός οικισμός του Σουλαρίου ήταν και το Κληματερό, για το οποίο όμως δεν υπάρχουν στοιχεία μετά την Επανάσταση, οπότε και ενώθηκε με το Σουλάρι. 

Τα περισσότερα σπίτια του χωριού είναι λιθόκτιστα μέχρι τη δεκαετία του '60, οπότε και το χωριό απέκτησε ηλεκτρικό ρεύμα, ενώ τα πρώτα οχήματα έκαναν την εμφάνισή τους την επόμενη δεκαετία. 

Ο πληθυσμός του χωριού ήταν μεγαλύτερος κατά το 19ο αιώνα. Μετά το Β' Παγκόσμιο και τον Εμφύλιο Πόλεμο, πολλοί κάτοικοι μετανάστευσαν σε μεγαλύτερες ελληνικές πόλεις ή σε χώρες του εξωτερικού, όπως οι ΗΠΑ.

## Ιστορικό πληθυσμού
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Απασχόληση
Οι κάτοικοι ασχολούνται κυρίως με τη γεωργία.

## Εξωτερικοί σύνδεσμοι
* Επίσημη στοσελίδα των κατοίκων του χωριού
* Πληροφορίες για το χωριό

## Παραπομπές


Κατηγορία:Δήμος Μεγαλόπολης
Κατηγορία:Χωριά της περιφερειακής ενότητας Αρκαδίας
Πορεία των ελληνικών ομάδων στα ευρωπαϊκά κύπελλα ποδοσφαίρου (1970-1979)

:Για συνοπτική παρουσίαση δείτε: *[[Πορεία των ελληνικών ομάδων στα ευρωπαϊκά κύπελλα ποδοσφαίρου]]*
Τη δεκαετία του 1970 η παρουσία των ελληνικών ομάδων στις ευρωπαϊκές διοργανώσεις συνεχίστηκε με σημαντικές διακρίσεις. Την αγωνιστική περίοδο 1970-71 ο Παναθηναϊκός κατάφερε να φτάσει μέχρι τον τελικό του κυπέλλου Πρωταθλητριών, ενώ η ΑΕΚ έφτασε στα ημιτελικά του κυπέλλου UEFA την περίοδο 1976-77.

## 1970-71
### Κύπελλο Πρωταθλητριών

### Κύπελλο Κυπελλούχων

### Κύπελλο Διεθνών Εκθέσεων

## 1971-72
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

* Ο αγώνας κατακυρώθηκε με σκορ 0-2 (άνευ αγώνα) υπέρ της ουγγρικής ομάδας με απόφαση της UEFA, λόγω υπαιτιότητας του Πανιωνίου στα επεισόδια του πρώτου αγώνα.

## 1972-73
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1973-74
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1974-75
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1975-76
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1976-77
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1977-78
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1978-79
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1979-80
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## Στατιστικά Δεκαετίας
* *Τις περισσότερες συμμετοχές στα ευρωπαϊκά κύπελλα την δεκαετία του 1970 είχε ο Ολυμπιακός (9 συνολικά)*
* *Για πρώτη φορά ελληνική ομάδα έφτασε μέχρι τον τελικό ευρωπαϊκής διοργάνωσης. Το πέτυχε ο Παναθηναϊκός την περίοδο [[Champions League 1970-71|1970-71]].*
* *Ο Παναθηναϊκός και η ΑΕΚ πέτυχαν τέσσερις διαδοχικές προκρίσεις όταν έφτασαν στον τελικό του κυπέλλου Πρωταθλητριών και στα ημιτελικά του κυπέλλου UEFA αντίστοιχα. 
* *Τις μεγαλύτερες νίκες στις ευρωπαϊκές διοργανώσεις πέτυχαν οι ΑΕΚ με 6-1 απέναντι στην Πόρτο και ο Παναθηναϊκός με 5-0 απέναντι στη Ζενές Ες από το Λουξεμβούργο. Τη μεγαλύτερη ήττα υπέστη η Παναχαϊκή από την ολλανδική Τβέντε με σκορ 7-0*
* *Ο Ολυμπιακός έγινε χρονικά η πρώτη ελληνική ομάδα που κατάφερε να νικήσει εκτός έδρας ομάδα που προέρχονταν από πρωτοκλασάτο ευρωπαϊκό πρωτάθλημα, την περίοδο 1972-73 την ιταλική Κάλιαρι.

## Δείτε επίσης

* Πορεία των ελληνικών ομάδων στα ευρωπαϊκά κύπελλα ποδοσφαίρου
* Πορεία των ελληνικών ομάδων στα ευρωπαϊκά κύπελλα ποδοσφαίρου (1960-1969)
* Πορεία των ελληνικών ομάδων στα ευρωπαϊκά κύπελλα ποδοσφαίρου (1980-1989)
* Πορεία των ελληνικών ομάδων στα ευρωπαϊκά κύπελλα ποδοσφαίρου (1990-1999)
* Πορεία των ελληνικών ομάδων στα ευρωπαϊκά κύπελλα ποδοσφαίρου (2000-2009)
* Πορεία των ελληνικών ομάδων στα ευρωπαϊκά κύπελλα ποδοσφαίρου (2010-2019)
* Πορεία των ελληνικών ομάδων στα ευρωπαϊκά κύπελλα ποδοσφαίρου (2020-2029)

## Πηγές
* UEFA - Το επίσημο site

Κατηγορία:Ελληνικές ποδοσφαιρικές ομάδες στην Ευρώπη
Πολεμικό ρέκβιεμ

Το **Πολεμικό ρέκβιεμ** είναι μουσικό έργο το οποίο γράφτηκε από τον Μπέντζαμιν Μπρίτεν το 1961 και πρωτοπαίχτηκε στον Καθεδρικό Ναό του Κόβεντρι τον επόμενο χρόνο. Η επιλογή του ναού αυτού είχε και συμβολική σημασία, αφού είχε καταστραφεί ολοσχερώς στη διάρκεια της Μάχης της Βρετανίας στο 2ο Παγκόσμιο Πόλεμο. 

Το «Πολεμικό Ρέκβιεμ» βασίστηκε σε εννέα ποιήματα του Γουίλφρεντ Όουεν, ποιητή του 1ου Παγκοσμίου Πολέμου, του λεγόμενου Μεγάλου Πολέμου. Σύμφωνα με τον Έντμοντ Μπλάμντεν, στα ποιήματά του o Όουεν μιλά σαν ένας στρατιώτης ο οποίος έχει πλήρη συνείδηση ενός ατόμου που, μέσα στη δίνη του πολέμου, στα χαρακώματα όπου παραμένει τόσες μέρες, θρηνεί όλη αυτή την απώλεια αίματος και πνεύματος, τις ψυχές των νέων ανθρώπων που έχασαν η ζωή τους. Ο ίδιος ο Όουεν μάλιστα υπήρξε ένας από αυτούς, καθώς σκοτώθηκε στις 4 Νοεμβρίου του 1918, οκτώ μόλις μέρες πριν από τη συνθηκολόγηση.

Ο Μπρίτεν θεωρούσε τον Όουεν μακράν το μεγαλύτερο ποιητή του πολέμου και έναν από τους πιο αυθεντικούς του 20ού αιώνα. Τον θαύμαζε και τον εκτιμούσε ενώ, εξαιτίας του πρόωρου χαμού του, τον παρομοίαζε με τον Τζων Κητς και τον Πέρσι Σέλλεϋ. 

Η ποίηση του Όουεν είναι περίεργη και ενδιαφέρουσα. Το νόημα των συγκεκριμένων ποιημάτων που επέλεξε ο Μπρίτεν για το έργο του συνοψίζεται στα λόγια του ποιητή: 

Ο συνθέτης εμπνεύστηκε από την ανάθεση του έργου, η οποία του έδωσε πλήρη ελευθερία να επιλέξει τον τύπο του. Η βασική του σύλληψη ήταν να συνθέσει την παραδοσιακή μορφή της «Λειτουργίας για τους νεκρούς», δηλαδή του γνωστού ρέκβιεμ, σε συνδυασμό με τα εννέα ποιήματα του Όουεν, επομένως να έχει χαρακτήρα θλιβερό και πένθιμο.

Το έργο αυτό δεν είναι ένα φιλοβρετανικό έργο ή ένας ύμνος προς τους νεκρούς Βρετανούς στρατιώτες. Αντίθετα, αποτελεί μια δημόσια δήλωση των πεποιθήσεων του Μπρίτεν, ένα ρέκβιεμ για όσους έχασαν άδικα τη ζωή τους, από όποια χώρα κι αν κατάγονταν. Μάλιστα, επέλεξε για σολίστες τρεις συγκεκριμένους: το Βρετανό τενόρο Πίτερ Πίαρς, τη Ρωσίδα σοπράνο Γκαλίνα Βισνέφσκαγια και το Γερμανό βαρύτονο Ντίτριχ Φίσερ-Ντίσκαου, ανθρώπους από διαφορετικές χώρες, οι οποίες μάλιστα είχαν έρθει σε σύγκρουση κατά τη διάρκεια των δύο Παγκοσμίων Πολέμων (Μεγάλη Βρετανία & Ρωσία εναντίον Γερμανίας).

Το γεγονός αυτό μας δείχνει ότι δεν είχε στο μυαλό του μόνο τις απώλειες της δικής του πατρίδας, αλλά πρέσβευε τη συμφιλίωση των λαών. Το έργο επίσης έχει το νόημα προειδοποίησης για τις μελλοντικές γενιές (όπως υποστήριζε και ο Όουεν) σχετικά με τον παραλογισμό του πολέμου και της ιδέας να προσπαθούν οι άνθρωποι να επιβληθούν στους υπολοίπους μέσω των όπλων.

Το «Πολεμικό Ρέκβιεμ» αποτελείται από έξι μέρη: “Requiem aeternam”, “Dies irae”, “Offertorium”, “Sanctus”, “Agnus Dei” και “Libera me”. Σε όλη τη διάρκεια του έργου, οι ομάδες των οργάνων εναλλάσσονται κι αλληλεπιδρούν μεταξύ τους. Η μοναδική φορά στην οποία ακούγονται ταυτόχρονα είναι στο τελευταίο μέρος, όσο ο τενόρος κι ο βαρύτονος τραγουδούν τον τελευταίο στίχο του ποιήματος “Strange Meeting” (Let us sleep now…”) και η χορωδία το “In Paradisum deducant”.

Κατηγορία:Κλασική μουσική
Κατηγορία:Ρέκβιεμ
Χάρτης ελληνικής έκδοσης

Με την ονομασία **Χάρτης Ελληνικής Έκδοσης**, και αρκτικόλεξο **ΧΕΕ**, φέρονται οι επίσημοι ναυτικοί χάρτες που εκδίδει η Διεύθυνση Χαρτογραφίας της (ελληνικής) Υδρογραφικής Υπηρεσίας, ανεξάρτητης υπηρεσίας του Ελληνικού Πολεμικού Ναυτικού, που καλύπτουν κυρίως τις ελληνικές θάλασσες και ακτές, καθώς επίσης,  την Αδριατική, την κεντρική και όλη την ανατολική Μεσόγειο και την Κύπρο συμπεριλαμβανομένη.
Η ονομασία αυτή ακολουθούμενη από ένα μονοψήφιο μέχρι τετραψήφιο αριθμό που προσδιορίζει συγκεκριμένο γεωγραφικό τόπο, για κάθε χάρτη, αποτελεί και τον επίσημο τίτλο των ελληνικών ναυτικών χαρτών με τους οποίους εφοδιάζονται όλα τα πλοία ελληνικά και ξένα που ναυσιπλοούν εντός των ελληνικών χωρικών υδάτων, και στις αναφερόμενες παραπάνω θαλάσσιες περιοχές .

## Κλίμακες ΧΕΕ
Οι XEE εκπονούνται σε έξι βασικές κλίμακες 
:**α)** 1: 1.000.000 (γενικοί χάρτες κεντρικής Μεσογείου), π.χ. ΧΕΕ-106 Αδριατική.
:**β)** 1: 500.000, (γενικοί ναυτικοί χάρτες Ελλάδος), π.χ.ΧΕΕ-4 Ν. Αιγαίο.
:**γ)** 1:300.000 μέχρι 1:250.000 που καλύπτουν μεγάλα τμήματα του Αιγαίου και Ιονίου, μεγάλης ακτοπλοΐας, π.χ. ΧΕΕ-44 Ανατ. Κρήτη.
:**δ)** 1: 150.000 και 1: 100.000, συνήθεις χάρτες μικρής ακτοπλοΐας   π.χ. ΧΕΕ-413 Σαρωνικός Κ.
:**ε)** 1:75.000 και 1: 50.000 αναφερόμενοι κυρίως σε κόλπους και νησιά, π.χ. ΧΕΕ-4235 Σαντορίνη και
:**στ)** από 1: 50.000 μέχρι 1:2.000 που αφορούν ελληνικούς λιμενοδείκτες.

## Διάθεση ΧΕΕ
Οι ΧΕΕ πωλούνται από συγκεκριμένα γραφεία της Υ.Υ. που στεγάζονται σε κτίρια του ΠΝ καθώς και από ιδιωτικά καταστήματα ναυτιλιακών ειδών μεγάλων λιμένων που είναι συμβεβλημένα με την Υ.Υ. Από τα σημεία διάθεσης αυτών παρέχονται  δωρεάν συνοπτικά ευρετήρια, κατάλογοι ΧΕΕ, προς ενημέρωση κάθε ναυτιλλομένου.

Σημειώνεται ότι κατά τις ετήσιες ή έκτακτες επιθεωρήσεις των ελληνικών εμπορικών πλοίων και σκαφών και ειδικά του ναυτιλιακού τομέα μεταξύ των άλλων ελέγχεται ο σωστός εφοδιασμός τους με πρόσφατους  ΧΕΕ, ή τουλάχιστον ενημερωμένους καθώς και η σωστή ταξινόμησή τους  στο χώρο χαρτοθεσίας τους.

## Πηγές
*"Συνοπτικό ευρετήριο ναυτικών χαρτών ελληνικής έκδοσης". Υ.Υ. Αθήνα - Μάρτιος 2007.

Κατηγορία:Ναυτιλιακά βοηθήματα
Κατηγορία:Χάρτες
Κατηγορία:Χαρτογραφία
Πορεία των ελληνικών ομάδων στα ευρωπαϊκά κύπελλα ποδοσφαίρου (1980-1989)

:Για συνοπτική παρουσίαση δείτε: *[[Πορεία των ελληνικών ομάδων στα ευρωπαϊκά κύπελλα ποδοσφαίρου]]*
Τη δεκαετία του 1980 η Ελλάδα συμμετείχε στις ευρωπαϊκές διοργανώσεις με τέσσερις εκπροσώπους, έναν στο κύπελλο Πρωταθλητριών, έναν στο Κύπελλο Κυπελλούχων και δύο στο Κύπελλο UEFA. Την καλύτερη πορεία αυτή τη δεκαετία σημείωσε ο Παναθηναϊκός, καθώς έφτασε μέχρι τα ημιτελικά του κυπέλλου Πρωταθλητριών την περίοδο 1984-85.

## 1980-81
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1981-82
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1982-83
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1983-84
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1984-85
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1985-86
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1986-87
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1987-88
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1988-89
### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## 1989-90

### Κύπελλο Πρωταθλητριών

### Κύπελλο Κυπελλούχων

### Κύπελλο UEFA

## Στατιστικά Δεκαετίας
* *Η δεκαετία του 1980 είναι η μοναδική δεκαετία στην οποία συμμετείχαν περισσότερες από 4 διαφορετικές ελληνικές ομάδες στο κύπελλο Πρωταθλητριών (συνολικά πέντε)*
* *Αντίστοιχη ποικιλία υπήρχε και στο κύπελλο Κυπελλούχων καθώς εκπροσώπησαν την Ελλάδα στον θεσμό 7 διαφορετικές ομάδες ([[Ολυμπιακός Σ.Φ.Π. (ποδόσφαιρο)|Ολυμπιακός]], [[Παναθηναϊκός (ποδόσφαιρο)|Παναθηναϊκός]], [[ΑΕΚ (ποδόσφαιρο)|ΑΕΚ]], [[Αθλητική Ένωση Λάρισας (ποδόσφαιρο ανδρών)|Λάρισα]], [[ΠΑΕ Πανιώνιος|Πανιώνιος]], [[ΠΑΕ ΠΑΟΚ|ΠΑΟΚ]] και [[Α.Γ.Σ.Κ. Καστοριά|Καστοριά]]).*
* *Σε δύο σεζόν οι ελληνικές ομάδες δεν πέτυχαν ούτε μία πρόκριση, ενώ σε άλλες τρεις πέτυχαν μόνο μία πρόκριση*
* *Τη μεγαλύτερη νίκη σημείωσε ο Παναθηναϊκός απέναντι στην ουγγρική Χόνβεντ με σκορ 5-1, ενώ τις μεγαλύτερες ήττες υπέστησαν ο Παναθηναϊκός με σκορ 6-1 από τη [[Ντιναμό Βουκουρεστίου]] και η ΑΕΚ με σκορ 5-0 από τις [[Ρεάλ Μαδρίτης]] και [[ΦΚ Κολωνία|Κολωνία]].*

## Δείτε επίσης

* Πορεία των ελληνικών ομάδων στα ευρωπαϊκά κύπελλα ποδοσφαίρου
* Πορεία των ελληνικών ομάδων στα ευρωπαϊκά κύπελλα ποδοσφαίρου (1960-1969)
* Πορεία των ελληνικών ομάδων στα ευρωπαϊκά κύπελλα ποδοσφαίρου (1970-1979)
* Πορεία των ελληνικών ομάδων στα ευρωπαϊκά κύπελλα ποδοσφαίρου (1990-1999)
* Πορεία των ελληνικών ομάδων στα ευρωπαϊκά κύπελλα ποδοσφαίρου (2000-2009)
* Πορεία των ελληνικών ομάδων στα ευρωπαϊκά κύπελλα ποδοσφαίρου (2010-2019)
* Πορεία των ελληνικών ομάδων στα ευρωπαϊκά κύπελλα ποδοσφαίρου (2020-2029)

## Πηγές
* UEFA - Το επίσημο site

Κατηγορία:Ελληνικές ποδοσφαιρικές ομάδες στην Ευρώπη
Εκβάτανα

Τα **Εκβάτανα**, ή **Αγβάτανα**, ή **Επιφάνεια** (ελληνική ονομασία), ήταν σπουδαία  αρχαία πόλη στην άνω Μηδία παρά τους πρόποδες του όρους Ορόντου, προ της οποίας εκτεινόταν εύφορη πεδιάδα . Ο Κτησίας αναφέρει  ότι η αρχική ίδρυσή της ανάγεται στους μυθικούς χρόνους. Μάλιστα λέγεται ότι η Σεμίραμις είχε στη πόλη αυτή οικοδομήσει το ανάκτορό της και είχε φροντίσει την κατασκευή διώρυγας για την υδροδότηση της πόλης. Κατ΄ άλλους ιδρυτής της πόλης φέρεται κάποιος από τους Σέλευκους Βασιλείς. Ο Ηρόδοτος θεωρεί ιδρυτή των Εκβατάνων τον Δηιόκη όταν κατέλαβε αυτήν και την κατέστησε πρωτεύουσα της Μηδίας τον 7ο αιώνα π.Χ..
## Η μοναδική κυκλική οχύρωση
Το χαρακτηριστικότερο σημείο της πόλης ήταν η επτάτειχη κυκλική οχύρωση της ακρόπολής της, μοναδική στην αρχαιότητα, συνολικού μήκους (περιμέτρου) ίδιου των τειχών της αρχαίας Αθήνας. Συγκεκριμένα η ακρόπολη ήταν κτισμένη επί λόφου περιβεβλημένη από επτά κυκλοτερή τείχη  επάλληλα ανυψούμενα από έξω προς τα μέσα βαμμένα με την ακόλουθη σειρά χρωμάτων: λευκό, μαύρο, πορφυρό, μπλε, πορτοκαλί, αργυρό, και χρυσό. Η έντονη εναλλαγή αυτή των χρωμάτων των τειχών καθιστούσαν αυτά ορατά από μεγάλη απόσταση δίνοντάς τους μια ιδιαίτερη αίγλη. 
Μέσα στην ακρόπολη ήταν το ανάκτορο όπου διέμενε ο Δηιόκης Το ανάκτορο αυτό είχε περίμετρο επτά σταδίων, περίπου 1300 μέτρα, και ήταν κατασκευασμένο από ξυλεία κέδρου και κυπαρίσσου, οι δε δοκοί, οι κίονες, τα κιονόκρανα και τα υπέρθυρα σανιδώματα ήταν επενδυμένα με φύλλα χρυσού και αργύρου. Εκτός του ανακτόρου  υπήρχαν επίσης σπουδαίοι ναοί, όπως εκείνος του Μίθρα, ιερά και κάποια δημόσια κτίρια, ενώ έξω από τα τείχη κατοικούσε ο λαός.
## Ο θησαυροί της πόλης
Τα Εκβάτανα παρέμειναν έδρα των διαδόχων του Δηϊόκη καθώς και  θερινή διαμονή της Δυναστείας των Αρσακιδών. Ο Μέγας Αλέξανδρος επισκέφθηκε δύο φορές τα Εκβάτανα, το 330 π.Χ. και το 324 π.Χ. όπου και βρήκε αμύθητο θησαυρό, όπως βεβαιώνει ο Αρριανός. Κατά τον Ιουστίνο ο θησαυρός εκείνος έφθανε τα 180.000 τάλαντα ενώ κατά τον Στράβωνα τα 190.000 τάλαντα. Ο Μ. Αλέξανδρος αφαίρεσε το μεγαλύτερο μέρος του χρυσού επικαλύμματος του ανακτόρου, ενώ το υπόλοιπο αφαίρεσαν ο Αντίγονος και ο Σέλευκος ο Νικάτωρ.

Το 330 π.Χ. στα Εκβάτανα σκοτώθηκε ο Παρμενίων και εκεί το 325 π.Χ. πέθανε ο Ηφαιστίων. Επί Αντιόχου του Μεγάλου μόνο ο ναός του Μίθρα διατηρούσε ακόμα επίχρυσους κίονες και μεγάλο αριθμό χρυσών κεράμων. Από το υλικό αυτό προέρχονταν τα νομίσματα που κόπηκαν τότε αξίας 4.000 ταλάντων. Κατά την εκστρατεία του Αντιόχου Δ΄ του Επιφανούς εναντίον των Πάρθων (165/4 π.Χ.), ο Έλληνας βασιλιάς της Συρίας επανίδρυσε τα Εκβάτανα ως *Επιφάνεια*.

Επί των ερειπίων της πόλης αυτής έχει ανοικοδομηθεί η σημερινή πόλη Χαμαντάν του Ιράν.

## Εξωτερικοί σύνδεσμοι

*Official Ecbatana website 

Κατηγορία:Περσία
Κατηγορία:Αρχαίες πόλεις της Μηδίας
Κατηγορία:Αρχαίες πόλεις της Παρθίας
Κατηγορία:Μνημεία Παγκόσμιας Κληρονομιάς στο Ιράν
Έκβασος

Σύμφωνα με την Ελληνική Μυθολογία ο **Έκβασος** ήταν μυθικός ήρωας του Άργους. Θεωρούνταν γιος του ημίθεου Άργου, του γιου του Δία, βασιλέως του Άργους και της κόρης του Στρυμόνα Ευάδνης, πατέρας του Αγήνορα και παππούς του πανόπτη Άργου.

Κατ' άλλη εκδοχή των Αργείτικων μύθων ο Έκβασος ήταν πατέρας του Αρέστορα και παππούς του Πελασγού.

Η αλληγορική ερμηνεία των μύθων αυτών θα πρέπει ν΄ αναζητηθεί αφενός στις μετακινήσεις και τις μεταξύ των σχέσεις των προελληνικών φυλών και αφετέρου στη επιδιωκόμενη θεϊκή καταβολή (έκβαση) των αρχαϊκών βασιλέων προκειμένου να τυγχάνουν από τους λαούς τους, άνευ νόμων, σεβαστοί.

Κατηγορία:Αρχαίο Άργος
Κατηγορία:Πρόσωπα της ελληνικής μυθολογίας
Ένωση Καλαθοσφαιρικών Σωματείων Ανατολικής Μακεδονίας και Θράκης

Η **Ε.ΚΑ.Σ.Α.ΜΑ.Θ.** (ακρωνύμιο της «Ένωσης Καλαθοσφαιρικών Σωματείων Ανατολικής Μακεδονίας και Θράκης») αποτελεί μια από τις τοπικές ενώσεις καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Η Ένωση ξεκίνησε τις δραστηριότητές της το 1975, με την ιδιότητα της Τοπικής Επιτροπής Ανατολικής Μακεδονίας Θράκης. Το 1978 εγκρίθηκε η λειτουργία της Ένωσης Καλαθοσφαιρικών Σωματείων Ανατολικής Μακεδονίας και Θράκης. Η έδρα της βρίσκεται στην πόλη της Κομοτηνής. Στην δικαιοδοσία της ανήκουν τα καλαθοσφαιρικά σωματεία των Νομών Έβρου, Ροδόπης, Ξάνθης, Καβάλας, Δράμας, Σερρών, καθώς και η νήσος Θάσος.

## Διοργανώσεις
Η Ένωση διοργανώνει τα παρακάτω Πρωταθλήματα: 
*Ανδρών (δύο όμιλοι)
*Γυναικών
Επιπροσθέτως διεξάγονται αγώνες για το Κύπελλο Ανδρών «Τάσος Χαραλαμπίδης». Ο Χαραλαμπίδης, ο οποίος απεβίωσε το 2015, διετέλεσε από το 1981 μέχρι το 2011 πρόεδρος της Ένωσης.

Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Παγκορασίδων, Εφήβων, Παίδων, Παμπαίδων και Παγκορασίδων.

Σύμφωνα με τους κανονισμούς της Ομοσπονδίας οι πρωταθλήτριες ομάδες ανδρών προβιβάζονται στο δεύτερο όμιλο βορρά της Γ' Εθνικής Κατηγορίας Ανδρών, ενώ οι πρωταθλήτριες ομάδες γυναικών προβιβάζονται στην Α2 Εθνική Κατηγορία Γυναικών, εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Βορείου Ελλάδος.

## Αθλητικά Σωματεία





## Κάτοχοι Πρωταθλημάτων
### Χρονολόγιο

### Συγκεντρωτικά Στοιχεία

## Γυμναστήρια Σωματείων
Τα παρακάτω Γυμναστήρια αποτελούν τις αγωνιστικές έδρες ομάδων που διαγωνίζονται ή διαγωνίζονταν στα Πρωταθλήματα Ανατολικής Μακεδονίας και Θράκης:  




## Παραπομπές


## Εξωτερικοί σύνδεσμοι

*Επίσημη ιστοσελίδα Ε.ΚΑ.Σ.Α.ΜΑ.Θ.
*Ελληνική ομοσπονδία καλαθοσφαίρισης
*«Το Πρωτάθλημα Γυναικών ΕΚΑΣΑΜΑΘ από το 1980 μέχρι σήμερα», αφιέρωμα στον ιστότοπο Kavala-sports.gr, 1 Νοεμβρίου 2013.
Ένωση Καλαθοσφαιρικών Σωματείων Κρήτης

Η **Ε.ΚΑ.Σ.Κ.** (ακρωνύμιο της «**Ένωσης Καλαθοσφαιρικών Σωματείων Κρήτης**») αποτελεί μια από τις τοπικές ενώσεις καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Το 1968 λειτούργησε μια πρώτη μορφή του οργάνου αυτού με την ιδιότητα της Τοπικής Επιτροπής Κρήτης. Το 1980 η Τ.Ε. Ηρακλείου συγχωνεύτηκε με την Τ.Ε. Δυτικής Κρήτης λαμβάνοντας την ονομασία Τ.Ε. Κρήτης. Η Ένωση ιδρύθηκε επίσημα το 1983 με πρωτοβουλία των σωματείων Α.Ο. Κύδων Χανίων, Α.Ο. Λασιθίου, Γ.Ε. Ηρακλείου, Γ.Σ. Εργοτέλης, Ηράκλειο Ο.Α.Α., Ο.Α. Χανίων, Ο.Κ.Α. Αρκάδι, Ο.Φ.Α. Αναγέννηση Αρκαλοχωρίου, Ο.Φ.Η., Π.Α.Σ.Α. Ηρόδοτος, Γ.Σ. Λυβικός Ιεράπετρας και Σητειακός Α.Ο. Έδρα της Ένωσης είναι η πόλη του Ηρακλείου. Στην δικαιοδοσία της ανήκουν τα καλαθοσφαιρικά σωματεία των Περιφερειακών Ενοτήτων Ηρακλείου, Λασιθίου, Ρεθύμνου και Χανίων.

## Διοργανώσεις
Η Ένωση διοργανώνει τα παρακάτω Πρωταθλήματα: 
*Ανδρών
*Γυναικών
Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Εφήβων και Παίδων. Επιπροσθέτως διεξάγονται αγώνες Κυπέλλου Ανδρών με την επίσημη ονομασία «Κύπελλο Μάχης Κρήτης».

Σύμφωνα με τους κανονισμούς της Ομοσπονδίας οι πρωταθλήτριες ομάδες της ανώτερης Κατηγορίας Ανδρών προβιβάζονται απευθείας σε Όμιλο της Γ' Εθνικής Κατηγορίας Ανδρών, ενώ οι πρωταθλήτριες ομάδες της μοναδικής Κατηγορίας Γυναικών προβιβάζονται σε Όμιλο της Α2 Εθνικής Κατηγορίας Γυναικών, εφόσον περάσουν νικηφόρα από Όμιλο του Πρωταθλήματος Ανόδου που διοργανώνεται μετά το τέλος κάθε αγωνιστικής περιόδου ανάμεσα στους πρωταθλητές των τοπικών ενώσεων ολόκληρης της επικράτειας.

## Αθλητικά Σωματεία

## Πρωταθλήτριες ομάδες
Στους παρακάτω πίνακες έχουν συλλεχθεί οι Πρωταθλήτριες ομάδες ανά Κατηγορία στην πορεία του θεσμού: 


### Χρονολόγιο





### Συγκεντρωτικά Στοιχεία



## Γυμναστήρια Σωματείων
Τα παρακάτω Γυμναστήρια αποτελούν τις αγωνιστικές έδρες ομάδων που διαγωνίζονται ή διαγωνίζονταν στα Πρωταθλήματα Κρήτης: 

## Παραπομπές


## Εξωτερικοί σύνδεσμοι

* Ένωση Καλαθοσφαιρικών Σωματείων Κρήτης, επίσημος ιστότοπος.
* Ένωση Καλαθοσφαιρικών Σωματείων Κρήτης, πληροφορίες σε παλαιότερη βερσιόν του ιστοτόπου της Ε.Ο.Κ.
* 
* Ένωση Καλαθοσφαιρικών Σωματείων Κρήτης, επίσημο κανάλι στο YouTube.
* Ένωση Καλαθοσφαιρικών Σωματείων Κρήτης, επίσημος λογαριασμός στο X.
* Ελληνική ομοσπονδία καλαθοσφαίρισης
* Σύνδεσμος Κριτών Καλαθοσφαίρισης Κρήτης, επίσημος ιστότοπος.
* Σύνδεσμος Διαιτητών Καλαθοσφαίρισης Κρήτης, επίσημος ιστότοπος.
Τοπική Επιτροπή Ε.Ο.Κ. Σάμου

Η **Τοπική Επιτροπή Ε.Ο.Κ. Σάμου**  αποτελεί μια από τις τοπικές επιτροπές καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Η Τοπική Επιτροπή ιδρύθηκε επίσημα το 1983 με έδρα το Καρλόβασι Σάμου. Στη δικαιοδοσία της ανήκουν τα καλαθοσφαιρικά σωματεία των νήσων Σάμου και Ικαρίας.  

## Διοργανώσεις
Η Ένωση διοργανώνει τα παρακάτω Πρωταθλήματα: 
*Ανδρών
*Γυναικών
Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Πανκορασίδων, Εφήβων, Παίδων και Παμπαίδων.

Σύμφωνα με τους κανονισμούς της Ομοσπονδίας οι πρωταθλήτριες ομάδες ανδρών προβιβάζονται στο δεύτερο όμιλο νότου της Γ' Εθνικής Κατηγορίας Ανδρών εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών επιτροπών των νησιών του Αιγαίου. Με τη σειρά τους οι πρωταθλήτριες ομάδες γυναικών προβιβάζονται στην Α2 Εθνική Κατηγορία Γυναικών, εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Νοτίου Ελλάδος.

## Αθλητικά Σωματεία

* Α.Σ. Αναγέννηση Σάμου
* Α.Σ. Ελπίδα
* Π.Α.Σ. Ίκαρος
* Α.Σ. Καρλόβασι
* Α.Ε. Καρλοβάσου
* Α.Σ. Κέρκης Μαραθοκάμπου
* Π.Μ.Α.Σ. Κούρος
* Α.Ο. Πολυκράτης Πυθαγορείου
* Α.Ο. Πράμνος
* Α.Σ. Ρίβα
* Α.Ε.Σ.Μ. Φοίνιξ
* Α.Ε.Σ. Αθλέων Σάμου
* Α.Σ. Ηρακλής βορείου Ικαρίας

## Κάτοχοι τίτλων

## Παραπομπές


## Εξωτερικοί σύνδεσμοι
*Επίσημη ιστοσελίδα της Τ.Ε. Ε.Ο.Κ. ΣΑΜΟΥ 
*Ελληνική ομοσπονδία καλαθοσφαίρισης
Ένωση Καλαθοσφαιρικών Σωματείων Δυτικής Μακεδονίας

Η **Ε.ΚΑ.Σ.ΔΥ.Μ.** (ακρωνύμιο της «Ένωσης Καλαθοσφαιρικών Σωματείων Δυτικής Μακεδονίας») αποτελεί μια από τις τοπικές ενώσεις καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Η δημιουργία της Ένωσης προγραμματίστηκε το 1988 μετά την απόφαση της Ε.Ο.Κ. να διαιρεθεί η Ε.ΚΑ.Σ.ΚΕ.ΔΥ.Μ. σε δύο ενώσεις: μία για την Κεντρική Μακεδονία (Ε.ΚΑ.Σ.ΚΕ.Μ.) με έδρα τη Βέροια και μία για τη Δυτική Μακεδονία (Ε.ΚΑ.Σ.ΔΥ.Μ.) με έδρα την Κοζάνη. Την επόμενη χρονιά, το 1989, εγκρίθηκε η λειτουργία της από τη Γενική Γραμματεία Αθλητισμού. Στην δικαιοδοσία της ανήκουν τα καλαθοσφαιρικά σωματεία των Νομών Κοζάνης, Γρεβενών, Φλώρινας και Καστοριάς.

## Διοργανώσεις
Η Ένωση διοργανώνει τα παρακάτω Πρωταθλήματα: 
*Α' Κατηγορία Ανδρών
*Β' Κατηγορία Ανδρών
*Γυναικών
Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Εφήβων, Παίδων, Παμπαίδων και Πανκορασίδων.

Σύμφωνα με τους κανονισμούς της Ομοσπονδίας οι πρωταθλήτριες ομάδες ανδρών προβιβάζονται στον πρώτο όμιλο βορρά της Γ' Εθνικής Κατηγορίας Ανδρών, ενώ οι πρωταθλήτριες ομάδες γυναικών προβιβάζονται στην Α2 Εθνική Κατηγορία Γυναικών, εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Βορείου Ελλάδος.

## Αθλητικά Σωματεία










## Κάτοχοι Πρωταθλημάτων
#### Χρονολόγιο

#### Συγκεντρωτικά Στοιχεία

## Παραπομπές


## Εξωτερικοί σύνδεσμοι

*Επίσημη ιστοσελίδα Ε.ΚΑ.Σ.ΔΥ.Μ.
*Ελληνική ομοσπονδία καλαθοσφαίρισης
Εκατόντορος

Η **Εκατόντορος** ήταν πολεμικό πλοίο της αρχαιότητας. Θεωρείται χρονολογικά προγενέστερο της τριήρους. Ήταν πλοίο μακρύ κωπήλατο και άφρακτο, δηλαδή χωρίς κατάστρωμα. 

Έφερε έναν ιστό (κατάρτι), περί το μέσον, και μία σειρά κουπιών ανά πλευρά. Συνολικά έφερε 100 κουπιά, που χειρίζονταν 50 ερέτες (κωπηλάτες), ανά πλευρά, εξ ου και η ονομασία του *εκατόντορος*. 
Η Εκατόντορος ήταν διπλάσια σχεδόν σε μήκος, με διπλάσιο αριθμό ερετών από την Πεντηκόντορο. 

## Πηγές
* "Εγκυκλοπαίδεια Πάπυρος Λαρους Μπριτάννικα" τομ.22ος, σελ.208.

Κατηγορία:Αρχαίο Ναυτικό
Κατηγορία:Αρχαία τεχνολογία
Κατηγορία:Κωπήλατα πλοία
Κατηγορία:Ναυτική ιστορία
Κατηγορία:Πολεμικά πλοία
Ένωση Σωματείων Καλαθόσφαιρας Ανατολικής Στερεάς και Εύβοιας

Η **Ε.Σ.Κ.Α.Σ.Ε.** (ακρωνύμιο της «Ένωσης Σωματείων Καλαθόσφαιρας Ανατολικής Στερεάς και Εύβοιας») αποτελεί μια από τις τοπικές ενώσεις καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Στην Ανατολική Στερεά Ελλάδα η ιστορία της καλαθοσφαίρισης ξεκινά στα τέλη της δεκαετίας του 1950 με επίκεντρο τις πόλεις της Χαλκίδας και των Θηβών. Σε αυτές διοργανώνονταν επί σειρά ετών δικά τους ανεξάρτητα πρωταθλήματα στα οποία λάμβαναν μέρος οι τοπικές ομάδες. Το 1980 ιδρύθηκε η Τοπική Επιτροπή Ε.Ο.Κ. Στερεάς Ελλάδας, την οποία διαδέχθηκε το 1986 η Ένωση Σωματείων Καλαθόσφαιρας Ανατολικής Στερεάς και Εύβοιας με τη σημερινή της μορφή. 

Η έδρα της Ένωσης βρίσκεται στην πόλη της Θήβας. Στην δικαιοδοσία της ανήκουν τα καλαθοσφαιρικά σωματεία των Νομών Ευβοίας, Βοιωτίας, Φθιώτιδας, Φωκίδας και Ευρυτανίας.

## Διοργανώσεις
Η Ένωση διοργανώνει τα παρακάτω Πρωταθλήματα: 
*Α' Κατηγορία Ανδρών
* Β' Κατηγορία Ανδρών
* Γ' Κατηγορία Ανδρών
* Α' Κατηγορία Γυναικών
Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Εφήβων και Παίδων καθώς και τουρνουά μικρότερων ηλικιακών ομάδων.

Σύμφωνα με τους κανονισμούς της Ομοσπονδίας οι πρωταθλήτριες ομάδες Ανδρών προβιβάζονται στο δεύτερο όμιλο νότου της Γ' Εθνικής Κατηγορίας Ανδρών, ενώ οι πρωταθλήτριες ομάδες γυναικών προβιβάζονται στην Α2 Εθνική Κατηγορία Γυναικών, εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Νοτίου Ελλάδος.

## Αθλητικά Σωματεία

## Κάτοχοι Πρωταθλημάτων
#### Χρονολόγιο










#### Συγκεντρωτικά Στοιχεία



## Γυμναστήρια Σωματείων


Τα παρακάτω Γυμναστήρια αποτελούν τις αγωνιστικές έδρες ομάδων που διαγωνίζονται ή διαγωνίζονταν στα Πρωταθλήματα Ανατολικής Στερεάς και Εύβοιας: 

### Γήπεδα υπό κατασκευή, ανακαίνιση ή μελλοντικά

## Παραπομπές


## Πηγές
* Κύρια πηγή Πρωταθλητριών ομάδων: «Αφιέρωμα ΕΣΚΑΣΕ 1980-2022: Οι 279 πρωταθλητές σε όλες τις κατηγορίες!», άρθρο στον ιστότοπο StereaBasket.gr, 20 Ιουνίου 2022.

## Εξωτερικοί σύνδεσμοι

* Επίσημη ιστοσελίδα Ε.Σ.Κ.Α.Σ.Ε.
* Ελληνική ομοσπονδία καλαθοσφαίρισης
*
Βραβεία Σεζάρ του 2008

μικρογραφία|Η Έλσα Ζίλπερσταϊν με το Βραβείο Σέζαρ δεύτερου ρόλου.
Η **34η απονομή των Βραβείων Σεζάρ** για τις καλύτερες παρουσιάσεις στο χώρου του γαλλικού κινηματογράφου κατά το έτος 2008, έλαβε χώρα στις 27 Φεβρουαρίου 2009 στο *Théâtre du Châtelet*. Πρόεδρος της βραδιάς ήταν η Σαρλότ Γκενσμπούρ και ο Αντουάν ντε Κον παρουσίασε την τελετή. Η απονομή μεταδόθηκε ζωντανά από το τηλεοπτικό κανάλι Canal+. 

Τα περισσότερα βραβεία απέσπασε η ταινία *«Séraphine»* του Μαρτέν Προβόστ, επτά στο σύνολο, ανάμεσα στα οποία και αυτό της καλύτερης ταινίας της χρονιάς. Δέκα υποψηφιότητες είχε αποσπάσει η ταινία *«Mesrine»*, κερδίζοντας τρία. Οι παρευρισκόμενοι απέτισαν φόρο τιμής στον παραγωγό, σκηνοθέτη και ηθοποιό Κλοντ Μπερί, ο οποίος απεβίωσε τον Ιανουάριο, ενώ για τη σημαντική καριέρα του στον κινηματογράφο τιμήθηκε ο διάσημος Αμερικανός ηθοποιός Ντάστιν Χόφμαν.

## Βραβεύσεις & Υποψηφιότητες ανά κατηγορία
Ακολουθούν αναλυτικά όλες οι υποψηφιότητες ανά κατηγορία, οι οποίες ανακοινώθηκαν το μεσημέρι της 23ης Ιανουαρίου 2009. Οι νικητές σημειώνονται με την έντονη συμβολοσειρά.

## Υπόμνημα
* Η ταινία *«Mesrine»* (προφέρεται *Μεσρίν*) προβλήθηκε στους κινηματογράφους σε δύο μέρη που τιτλοφορούνταν *«L'Instinct de mort»* και *«L'Ennemi Public N° 1»*. Οι παραπάνω τίτλοι μεταφράζονται ως *«Το ένστικτο του θανάτου»* και *«Δημόσιος Κίνδυνος N° 1»*. 
* Οι ταινίες *«Entre les murs»*, *«Il y a longtemps que je t'aime»*, *«Séraphine»* και *«Vals Im Bashir»* προβλήθηκαν στις ελληνόφωνες κινηματογραφικές αίθουσες ως *«Ανάμεσα στους τοίχους»*, *«Απλά... σ'αγαπώ»*, *«Το χάρισμα της Σεραφίν»* και *«Βαλς με τον Μπασίρ»* αντίστοιχα. 

## Πολλαπλές υποψηφιότητες και βραβεύσεις
### Πολλαπλές υποψηφιότητες
* **10** υποψηφιότητες
** *Mesrine* (*L'Instinct de mort* και *L'Ennemi public N° 1*) (3 βραβεύσεις)

* **9** υποψηφιότητες
** *Le Premier Jour du reste de ta vie* (3 βραβεύσεις)
** *Séraphine* (7 βραβεύσεις)
** *Un Conte de Noël* (1 βράβευση)

* **6** υποψηφιότητες
** *Il y a longtemps que je t'aime* (2 βραβεύσεις)

* **5** υποψηφιότητες
** *Entre les murs* (1 βράβευση)
** *Faubourg 36* (καμία βράβευση)

* **3** υποψηφιότητες
** *Paris* (καμία βράβευση)
** *Deux jours à tuer* (καμία βράβευση)
** *Sagan* (καμία βράβευση)
** *La Belle Personne* (καμία βράβευση)
** *Home* (καμία βράβευση)

* **2** υποψηφιότητες
** *Versailles* (καμία βράβευση)
** *Le Crime est notre affaire* (καμία βράβευση)
** *Aide-toi, le ciel t'aidera* (καμία βράβευση)
** *La Fille de Monaco* (καμία βράβευση)

### Πολλαπλές βραβεύσεις
* **7** βραβεύσεις
** *Séraphine* (Ταινίας, Πρωτότυπου Σεναρίου, Καλύτερης Ηθοποιού, Μουσικής, Σκηνικών, Κοστουμιών, Φωτογραφίας)

* **3** βραβεύσεις
** *Mesrine* (*L'Instinct de mort* και *L'Ennemi public N° 1*) (Σκηνοθεσίας, Ανδρικής Ερμηνείας, Ήχου)
** *Le Premier Jour du reste de ta vie* (Ελπιδοφόρου Άνδρα Ηθοποιού, Ελπιδοφόρου Γυναίκας Ηθοποιού, Μοντάζ)

* **2** βραβεύσεις
** *Il y a longtemps que je t'aime* (Ντεμπούτου Σκηνοθεσίας, Β' Γυναικείας Ερμηνείας)

## Δείτε επίσης
* Βραβεία Σεζάρ

## Εξωτερική σύνδεσμοι
* Επίσημη ιστοσελίδα

Σεζαρ
Κατηγορία:Τελετές Βραβείων Σεζάρ
Θέρμες του Αγρίππα

thumb|200px|Οι Θέρμες του Αγρίππα στο χάρτη της Αρχαίας Ρώμης.
Οι **Θέρμες του Αγρίππα** (λατινικά: *Thermae Agrippae*) ήταν δημόσια λουτρά στην αυτοκρατορική πόλη της Ρώμης. Κατασκευάστηκαν από το Μάρκο Αγρίππα και αποτέλεσαν τις πρώτες θέρμες της πόλης.
 
Στην αρχική τους μορφή κατασκευάστηκαν την ίδια περίοδο με το Πάνθεον και στην ίδια ευθεία με αυτό. Κατά πάσα πιθανότητα επρόκειτο για ένα είδος σάουνας (). Σε θέρμες μετατράπηκε όταν ολοκληρώθηκε η κατασκευή της Άκουα Βίργκο, ενός υδραγωγείου που επίσης κατασκεύασε ο Αγρίππας το 19 π.Χ..

Οι Θέρμες διακοσμήθηκαν με ψηφιδωτά και έργα τέχνης. Χαρακτηριστικό παράδειγμα αποτελεί ο *«Αποξυόμενος»* του Λυσίππου, ένα άγαλμα που στεκόταν στον περιβάλλοντα χώρο τους και που σήμερα φιλοξενείται στα Μουσεία Βατικανού.
 
Μετά το θάνατό του, το 12 π.Χ., ο Αγρίππας κληροδότησε τις Θέρμες του στο λαό της Ρώμης. Μια μεγάλη φωτιά το 80 μ.Χ. οδήγησε στην καταστροφή τους, ωστόσο αποκαταστάθηκαν και επεκτάθηκαν από τον Τίτο ή το Διομητιανό και αργότερα υπό τον Αδριανό και τους διαδόχους του. Κατά τον 7ο αιώνα αποσπάστηκαν πολλά κομμάτια τους ώστε να χρησιμοποιηθούν για οικοδομικά υλικά, ωστόσο μεγάλο μέρος τους έστεκε ακόμη τον 16ο αιώνα όταν αποτυπώθηκαν σε σχέδια διάφορων καλλιτεχνών της εποχής.

## Δείτε επίσης
*Ρωμαϊκές θέρμες
*Θέρμες του Δέκιου
*Θέρμες του Διοκλητιανού
*Θέρμες του Καρακάλλα
*Θέρμες του Κωνσταντίνου
*Θέρμες του Νέρωνα
*Θέρμες του Τίτου
*Θέρμες του Τραϊανού

## Εξωτερικοί σύνδεσμοι
*Thermae Agrippae, «A Topographical Dictionary of Ancient Rome», Samuel Ball Platner, London: Oxford University Press, 1929.

Αγριππα
Θέρμες του Τραϊανού

thumb|200px|Οι Θέρμες του Τραϊανού στο χάρτη της Αρχαίας Ρώμης.
Οι **Θέρμες του Τραϊανού** (λατινικά: *Thermae Traiani*) ήταν ένα ογκώδες σύμπλεγμα λουτρών της αυτοκρατορικής Ρώμης, η οικοδόμηση του οποίου ξεκίνησε το 104 μ.Χ. και ολοκληρώθηκε τον Ιούλιο του 109 μ.Χ. Το οικοδόμημα αυτό πιστεύεται πως κατασκεύασε ο περίφημος αρχιτέκτων Απολλόδωρος από τη Δαμασκό, ενώ εγκαινιάστηκε από τον Αυτοκράτορα Τραϊανό. Βρισκόταν νότια του Mons Oppius (Όππιου Λόφου), στα περίχωρα της πόλης, ωστόσο εντός του Σερβίου Τείχους. Γενικά αναγνωρίζονται ως εξαίρετο παράδειγμα της πρώιμης αυτοκρατορικής αρχιτεκτονικής.
## Περιγραφή
thumb|200px|Οι περίφημες «Επτά Αίθουσες» όπου αποθηκευόταν το νερό κάτω από τις Θέρμες.
Το σύμπλεγμα αυτό, το πρώτο από μια σειρά τέτοιων κολοσσιαίων οικοδομημάτων, χτίστηκε πάνω σε μια πλατφόρμα που με τη σειρά της σκέπαζε τα υπολλείματα του κολοσσιαίου Χρυσού Οίκου του Νέρωνα, καλύπτοντας μια έκταση 330 x 315 μέτρα το μέγιστο. Δεν φιλοξενούσε απλά εγκαταστάσεις λουτρών, αλλά αποτελούσε ένα πραγματικό κέντρο αναψυχής και κοινωνικών συναντήσεων, με γυμναστήρια, κήπους, εκθέσεις τέχνης και βιβλιοθήκη. 

Το κυρίως κτίσμα περιστοιχιζόταν από μια μεγάλη έκταση με γρασίδι. Τα ίδια τα λουτρά αποτελούνταν από δεξαμενές νερού που περιελάμβαναν ένα tepidarium (χλιαρής θερμοκρασίας πισίνα την οποία επισκέπτονταν μάλλον πρώτη οι επισκέπτες), ένα caldarium (ζεστή πισίνα και σάουνα), ένα frigidarium (κρύες πισίνες όπου οι επισκέπτες πήγαιναν ακολούθως), καθώς επίσης γυμναστήρια και αποδυτήρια. Εκτός από τις αίθουσες με τα λουτρά που χρησιμοποιούσε το κοινό, υπήρχε ένα σύστημα υπόγειων περασμάτων και κατασκευών που χρησιμοποιούσαν οι σκλάβοι και άλλοι εργαζόμενοι στα λουτρά για να εξυπηρετούν τις εγκαταστάσεις. Επίσης υπογείως βρισκόταν μια υπερμεγέθης δεξαμενή γνωστή σήμερα με την ονομασία «Sette Salle» - σημαίνει «Επτά Αίθουσες» - όπου αποθηκευόταν το νερό που χρησιμοποιούσαν στα λουτρά. Η τελευταία είχε χωρητικότητα μεγαλύτερη των 8 εκατομμυρίων λίτρων.  

Υπολογίζεται πως οι Θέρμες του Τραϊανού βρισκόταν σε χρήση μέχρι τις αρχές του 5ου αιώνα, ενώ η ευρύτερη περιοχή είχε εγκαταληφθεί όταν οι Γότθοι εισέβαλαν στη Ρώμη το 537.
## Βιβλιογράφία
*
*
*

## Δείτε επίσης

*Ρωμαϊκές θέρμες
*Θέρμες του Αγρίππα
*Θέρμες του Δέκιου
*Θέρμες του Διοκλητιανού
*Θέρμες του Καρακάλλα
*Θέρμες του Κωνσταντίνου
*Θέρμες του Νέρωνα
*Θέρμες του Τίτου
## Εξωτερικοί σύνδεσμοι
*Thermae Traiani, «A Topographical Dictionary of Ancient Rome», Samuel Ball Platner, London: Oxford University Press, 1929.

Τραιανου
Παιδική χορωδία της Βιέννης

[μικρογραφία|[Γκούσταβ Μάλερ *Symphony No. 8* – Παιδική χορωδία της Βιέννης – Wiener Singverein – Slovenský filharmonický zbor – Staatskapelle Berlin – Pierre Boulez – Musikverein Wien (2009)]]

Η **Παιδική χορωδία της Βιέννης** () είναι αυστριακή παιδική χορωδία που ιδρύθηκε το 1498.

Στη διάρκεια της μακραίωνης ιστορίας της, συνθέτες όπως ο Γκλουκ, ο Μότσαρτ, ο Καλντάρα και ο Σαλιέρι, για να αναφέρουμε λίγα, μόνο, ονόματα, συνεργάστηκαν με τη χορωδία ενώ άλλοι, όπως για παράδειγμα ο Φραντς Σούμπερτ, υπήρξαν μέλη της.

## Εξωτερικοί σύνδεσμοι
* 
*  

Κατηγορία:Ιστορία της Βιέννης
Κατηγορία:Μουσική στην Αυστρία
S/2003 (130) 1

Στις 15 Αυγούστου 2003 ένας μικρός φυσικός δορυφόρος της Ηλέκτρας με απόλυτο μέγεθος 14,5 ανακαλύφθηκε από τους W. J. Merline, P. M. Tamblyn, C. Dumas, L. M. Close, C. R. Chapman και F. Menard με το τηλεσκόπιο Keck II της Χαβάης. Φέρει το προσωρινό «όνομα» **S/2003 (130) 1**. Η διάμετρός του εκτιμάται σε 4 χλμ. και περιφέρεται περί την Ηλέκτρα σε μέση απόσταση 1.170 χλμ. περίπου από την επιφάνειά της με ταχύτητα ως προς αυτή 23 m/sec (83 χιλιόμετρα την ώρα), συμπληρώνει δηλαδή μία περιφορά γύρω της σε λίγο λιγότερο από 4 γήινες ημέρες. Θεωρώντας ότι έχει παρόμοια σύσταση με την Ηλέκτρα, η μάζα του δορυφόρου πρέπει να ανέρχεται σε 400 δισεκατομμύρια τόνους.

Κατηγορία:Δορυφόροι αστεροειδών
Μάχη της Αρίας

Η **Μάχη της [[Αρία|Αρείας]]** πραγματοποιήθηκε το 209 π.Χ. ανάμεσα στους Σελευκίδες και τον βασιλιά Ευθύδημο Α΄ στο σημερινό βορειοανατολικό Ιράν.

Οι Σελευκίδες υπό τον Αντίοχο Γ' τον Μέγα εισέβαλλαν στην Παρθία και ο Αρσάκης Β΄ της Παρθίας υπέγραψε συνθήκη ειρήνης. Μετά από την νίκη αυτή του Αντιόχου, ο τελευταίος αποφάσισε να επαναφέρει στην μακεδονική κυριαρχία και την ανεξάρτητη Βακτριανή. Εκεί βασίλευε ο Ευθύδημος Α'. Ο Αντίοχος, αφού παρέκαμψε την νότια Μαργιανή (νότιο Καζακστάν), εισέβαλε στην Αρεία. Οι αγγελιοφόροι πληροφόρησαν τον Αντίοχο ότι ο Ευθύδημος τον ανέμενε στις όχθες του ποταμού Αρείου (σημ. Χάρι) με δύναμη 3.000 Ελλήνων και 7.000 Βακτρίων και Περσών ιππέων και άλλων 5.000 Ελλήνων τοξοτών (από τους αποίκους). Η ελληνοβακτριανή στρατιά κατέλαβε τις διαβάσεις του ποταμού για να εμποδίσει την σελευκιδική διεκπεραίωση των δυνάμεων. Από την άλλη πλευρά ο σελευκιδικός στρατός, μετά από διήμερη πορεία (την τρίτη μέρα αναπαύθηκε), χωρίστηκε σε δύο τμήματα. Ο ίδιος ο Αντίοχος επικεφαλής 2.000 εταίρων, 8.000 ευζώνων και 10.000 πελταστών, βάδισε γρηγορώτερα από το άλλο τμήμα για να καταλάβει τους πόρους του ποταμού. Μια ασέληνη νύκτα του Νοεμβρίου ή Δεκεμβρίου του 209 π.Χ. ο σελευκιδικός στρατός ,μετά από πορεία μέχρι πρωίας, έγινε αντιληπτός από τον στρατό του Ευθυδήμου που σήμανε συναγερμό. Οι προφυλακές του τελευταίου άφησαν αφύλακτους τους πόρους και είχαν στρατοπεδεύσει σε απόσταση 4 χιλιομέτρων σε μια πόλη. Τότε ήταν που οι Σελευκίδες Εταίροι συγκρούστηκαν με το πενταπλάσιο ελληνοβακτριανό ιππικό, ενώ ο λοιπός στρατός κατ' εντολή του Αντιόχου έμεινε στη θέση του αλλά παρατεταγμένος για μάχη. Ο Αντίοχος με την ιππαρχία του πολέμησαν εναντίον των αντιπάλων του τόσο γενναία που νίκησε, μολονότι τραυματίστηκε και έχασε μερικά δόντια. Το άλογό του τραυματίστηκε θανάσιμα και απεβίωσε. Η δεύτερη και τρίτη ιππαρχία αν και βρισκόταν σε μειονεκτική θέση, προέβη σε ανασυγκρότηση και αντεπίθεση με τον εταίρο Παναίτωλο. Οι Ασιάτες αντίπαλοι που μάχονταν με τον γνωστό σκυθικό τρόπο (μετά από προσποιητή υποχώρηση έκαναν μεταβολή και τόξευαν), τράπηκαν σε φυγή. Η προέλαση όμως του Παναιτώλου ανεκόπη από τον ίδιο τον Ευθύδημο. Ενώ οι εταίροι μάχονταν γενναία και για πολλή ώρα, διέβη τον ποταμό Άρειο η φάλαγγα των **Αργυράσπιδων** και έτρεψε σε φυγή τον ελληνοβακτρικό στρατό που κλείστηκε στις οχυρές πόλεις της Βακτριανής.

## Πηγές
* Πολυβίου ιστορίαι 10.48-49, 11.34

Αρια
Αρια
Αρια
Αριας Μαχη
Αρια
Θεοβάλδος της Αρλ

Ο **Θεοβάλδος**, κόμης της Αρλ (γαλλ.: *Théobald d'Arles*, 860 - 895), ήταν Φράγκος από τον Οίκο των Μποζονιδών.

## Βιογραφία
Ήταν γιος του Χούκμπερτ. Παντρεύτηκε την Μπέρυα των Καρολιδών, κόρη του  Λοθαρίου Β΄ βασιλιά της Λοθαριγγίας, η οποία διακρινόταν για την εξυπνάδα και την ομορφιά της. Με αυτήν απέκτησε παιδιά:
* Ούγος της Προβηγκίας π.880-947, κόμης της Αρλ, βασιλιάς της Λομβαρδίας ("Ιταλίας").
* Μπόζο απεβ. μετά το 940, μάργραβος της Τοσκάνης.
* Τευτμπέργκα 887-948, παντρεύτηκε τον Γκαρμιέ του Τρουά.
* μία κόρη, απεβ, μετά το 924.

## Παραπομπές


Κατηγορία:Φράγκοι ευγενείς
Κατηγορία:Οίκος των Μποζονιδών
Λαέρκης

Στην ελληνική μυθολογία με το όνομα **Λαέρκης** (που δεν πρέπει να συγχέεται με το Λαέρτης) είναι γνωστός ένας από τους ευγενείς Μυρμιδόνες και υπαρχηγούς του στρατού τους κατά τον Τρωικό Πόλεμο. Ο Λαέρκης ήταν γιος του Αίμονα και πατέρας του Αλκιμέδοντα, του τελευταίου ηνιόχου του Αχιλλέως. Ο Λαέρκης αναφέρεται στην *[[Ιλιάδα]]*.

Με το όνομα Λαέρκης αναφέρεται και κάποιος χρυσοχόος τεχνίτης στην Πύλο.

## Παραπομπές

## Πηγή
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 514

Κατηγορία:Τρωικός Πόλεμος
Κατηγορία:Οδύσσεια
Μπέρτα, κόρη του Λοθαρίου Β΄

Η **Μπέρθα** (*Berthe*, 863 - 8 Μαρτίου 925) ήταν η δεύτερη, νόθα κόρη του Λοθαρίου Β΄, βασιλιά της Λοθαριγγίας, από τη Βαλντράντα. 

Σε πρώτο της γάμο παντρεύτηκε τον Θεοβάλδο του Αρλ, με τον οποίο απέκτησε τον Ούγο της Προβηγκίας, που αργότερα έγινε βασιλιάς της Ιταλίας, και τον Μπόζο της Τοσκάνης. Με τον δεύτερο σύζυγό της, Αδαλβέρτο Β΄ της Τοσκάνης, απέκτησε δύο γιους, τους Γουίδων και Λαμπέρ, που βασίλευσαν αμφότεροι στην Τοσκάνη. Ήταν αντιβασίλισσα την περίοδο, που ήταν ανήλικος ο Γουίδων. Όταν ο Ούγος αποφάσισε να νυμφευτεί την Μαροζία, χήρα του ετεροθαλούς αδελφού του Γουίδων, απέκλεισε τους απογόνους της μητέρας του από τον δεύτερο γάμο της.

Είχε και μια κόρη, την Ερμενγάρδη, που παντρεύτηκε τον Αδαλβέρτος Α΄ της Ιβρέας.

## Παραπομπές


Κατηγορία:Δυναστεία των Καρολιδών
Κατηγορία:Φράγκοι ευγενείς
Λάμος

Στην ελληνική μυθολογία με το όνομα **Λάμος** (από τη λέξη *λάμος* = χάσμα) είναι γνωστός ο ομηρικός βασιλιάς των Λαιστρυγόνων και θεμελιωτής της πόλης τους, της Τηλεπύλου. Κατά τον Ευστάθιο και τους αρχαίους, ο Λάμος ήταν γιος του θεού Ποσειδώνα (πρβλ. και τις *Μεταμορφώσεις* του Οβιδίου, 14:23). Ο Λάμος αναφέρεται στην *[[Οδύσσεια]]* (ραψωδία κ, στίχος 81).

Κάποιοι από τους αρχαίους και νεότερους ερμηνευτές της *Οδύσσειας* θεώρησαν λανθασμένα ότι «Λάμος» ονομαζόταν η πόλη, από το *«Λάμου αιπύ πτολίεθρον»* κατά το *«Τροίης ιερόν πτολίεθρον»*. Αλλά η πόλη είναι η Τηλέπυλος.
## Πηγή
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 517

Λαμος

Κατηγορία:Βασιλείς της ελληνικής μυθολογίας
Ούγος της Αλσατίας

Ο **Ούγος της Αλσατίας** (855 – 895) ήταν γιος του Λοθαρίου Β’, βασιλιά της Λοθαριγγίας, και της Βαλντράντας.

Δεν κληρονόμησε το βασίλειο του πατέρα του, ούτε δέχθηκε από τον Λουδοβίκο τον Γερμανικό το δουκάτο της Αλσατίας. Όταν ο εξάδελφός του, Λουδοβίκος ο Τραυλός, απεβίωσε (879), πήρε την εξουσία στην Λοθαριγγία υπό μορφή τυραννίας, αποφεύγοντας να αναγνωρίσει την διαδοχή των γιων του Λουδοβίκου, Λουδοβίκου Γ’ και Καρλομάν Β΄ της Γαλλίας στο βασίλειο της Γαλατίας και τον Μπόζο στην Προβηγκία. Ο Λουδοβίκος Γ΄ ο Νεότερος, γιος του Λουδοβίκου Β΄ του Γερμανικού, ήρθε να υποστηρίξει τα ανίψια του Λουδοβίκο και Καρλομάνο: πολιόρκησε και έκαψε (880) το κάστρο του Βερντέν, όπου κατέφυγε ο Ούγος. 

Στις 23 Απριλίου 882 ο Λουδοβίκος Γ΄ ο Νεότερος έδωσε σαν δώρο στον Ούγο το δουκάτο της Αλσατίας, αλλά ο Ούγος εξεγέρθηκε ξανά εναντίον του λίγο αργότερα, και ο Λουδοβίκος Γ΄ τον καταδίωξε στην Βουργουνδία (883). Την ίδια χρονιά πάντρεψε την αδελφή του Γκιζέλα με τον Γοδεφρείδο, τον Βίκινγκ κυβερνήτη της Φριζίας, εξασφαλίζοντας μία ισχυρή συμμαχία, ώστε να ανακτήσει το βασίλειο τού πατέρα του. Αλλά λίγο αργότερα (885) ο βασιλιάς Κάρολος ο Παχύς τους έστησε παγίδα: αφού τους κάλεσε στα ανάκτορα του, σκότωσε τον γαμπρό του, Γοδεφρείδο, ενώ τον ίδιο τον Ούγο τον τύφλωσε. 

Πέρασε τα υπόλοιπα χρόνια της ζωής του τυφλός στην αιχμαλωσία.

## Παραπομπές


Κατηγορία:Δυναστεία των Καρολιδών
Κατηγορία:Φράγκοι ευγενείς
Κατηγορία:Δούκες της Λοθαριγγίας
Λεκτό

Με το όνομα **Λεκτό** (***Λεκτόν***) αναφέρεται στην *[[Ιλιάδα]]* του Ομήρου (ραψωδία Ξ, στίχος 284) ένα ακρωτήριο της παραλίας της Τρωάδας. Το Λεκτόν βρισκόταν στους νότιους πρόποδες της Ίδης, προς την πλευρά της Λέσβου, και ταυτίζεται πιθανότατα με το σημερινό «Μπαμπά». Σύμφωνα με την *Ιλιάδα*, στο ακρωτήριο αυτό πάτησαν γη η θεά Ήρα και οι Τιτάνες στον δρόμο τους προς την Τρωάδα.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 522

Λεκτο
Λιμνώρεια

Στην ελληνική μυθολογία με το όνομα **Λιμνώρεια** είναι γνωστή μία από τις 50 Νηρηίδες, δηλαδή τις θυγατέρες του Νηρέα και της Δωρίδας. Η Λιμνώρεια είναι μία από τις 32 Νηρηίδες που αναφέρονται στην *[[Ιλιάδα]]* (ραψωδία Σ, στίχοι 39 κ.ε., για τη Λιμνώρεια στίχος 41), ότι ήρθαν να θρηνήσουν μαζί με τη Θέτιδα από τα βάθη της θάλασσας στην ακτή της Τρωάδας για τον επικείμενο θάνατο του γιου της Αχιλλέα.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 529

Λιμνωρεια